കോഴിക്കോട്ട് തോണി മറിഞ്ഞ് കാണാതായ യുവാവ് മരിച്ചു കോഴിക്കോട്ട് തോണി മറിഞ്ഞ് കാണാതായ യുവാവ് മരിച്ചു. പെരുവണ്ണാംമൂഴി ഡാമിലാണ് സംഭവം. മരുതോംകര കെ.സി. മുക്ക് സ്വദേശി അഭിജിത്താണ് മരിച്ചത്. ഒപ്പമുണ്ടായിരുന്ന സുഹൃത്ത് തോണിയില് തിരികെ കയറി രക്ഷപ്പെട്ടു. Read Also: സംസ്ഥാനത്ത് ഇന്ന് 17,466 പേര്ക്ക് കൊവിഡ് 66 മരണം മീന് പിടിക്കുന്നതിനും കാഴ്ചകള് കാണുന്നതിനുമായി സുഹൃത്തുക്കള്ക്കൊപ്പം എത്തിയതായിരുന്നു അഭിജിത്ത്. മീന് പിടിക്കുന്നതിനായി സുഹൃത്തുക്കള്ക്കൊപ്പം തോണിയില് പോയപ്പോഴായിരുന്നു അപകടം. തോണി മറിഞ്ഞ് അഭിജിത്തിനെ കാണാതാകുകയായിരുന്നു. തുടര്ന്ന് നാട്ടുകാരും അഗ്നിശമന സേനാ വിഭാഗവും നടത്തിയ തിരച്ചിലില് അഭിജിത്തിന്റെ മൃതദേഹം കണ്ടെത്തുകയായിരുന്നു.